ประกาศกรมการขนส่งทางบกประกาศกรมการขนส่งทางบกเรื่อง กำหนดลักษณะ ขนาด สีของแผ่นป้ายเลขทะเบียนสำหรับรถและการแสดงแผ่นป้ายและเครื่องหมายแสดงการเสียภาษี[๑] ตามที่ได้มีประกาศกรมการขนส่งทางบกเรื่อง แผ่นป้ายเลขทะเบียนสำหรับรถ ลงวันที่ ๑๔ เมษายน พ.ศ. ๒๕๓๐ และที่แก้ไขเพิ่มเติมและประกาศกรมการขนส่งทางบก เรื่อง การติดแผ่นป้ายเลขทะเบียนและเครื่องหมายแสดงการเสียภาษีลงวันที่ ๓ ตุลาคม พ.ศ. ๒๕๒๒ ไว้แล้ว นั้นโดยที่มีความจำเป็นต้องปรับปรุงแก้ไขลักษณะของแผ่นป้ายเลขทะเบียนสำหรับรถที่ใช้อยู่ในปัจจุบันให้มีความเหมาะสมสอดคล้องกับความจำเป็นทางเศรษฐกิจที่มีการใช้รถในการขนส่งระหว่างประเทศและให้มีการรวมประกาศเกี่ยวกับการติดแผ่นป้ายทะเบียนรถและข้อกำหนดเกี่ยวกับแผ่นป้ายเลขทะเบียนสำหรับรถไว้ด้วยกันเพื่อความสะดวกในการตรวจสอบและอ้างอิง อาศัยอำนาจตามความในมาตรา ๗๓ และมาตรา ๙๐ แห่งพระราชบัญญัติการขนส่งทางบกพ.ศ. ๒๕๒๒ และอนุวัตรการให้เป็นไปตามความตกลงระหว่างประเทศที่ประเทศไทยได้ทำไว้กับต่างประเทศอธิบดีกรมการขนส่งทางบกประกาศกำหนดลักษณะ ขนาด สีของแผ่นป้ายเลขทะเบียนสำหรับรถและการแสดงแผ่นป้ายและเครื่องหมายแสดงการเสียภาษีไว้ดังต่อไปนี้ข้อ๑ ให้ยกเลิก(๑)ประกาศกรมการขนส่งทางบก เรื่อง แผ่นป้ายเลขทะเบียนสำหรับรถ ลงวันที่ ๑๔ เมษายน พ.ศ.๒๕๓๐(๒)ประกาศกรมการขนส่งทางบก เรื่อง แผ่นป้ายเลขทะเบียนสำหรับรถ (ฉบับที่ ๓) ลงวันที่ ๒๐มีนาคม พ.ศ. ๒๕๓๘(๓)ประกาศกรมการขนส่งทางบก เรื่อง การติดแผ่นป้ายเลขทะเบียนและเครื่องหมายแสดงการเสียภาษีลงวันที่ ๓ ตุลาคม พ.ศ. ๒๕๒๒ข้อ๒ แผ่นป้ายเลขทะเบียนสำหรับรถให้มีลักษณะ ขนาดและสี ดังนี้(๑)แผ่นป้ายเลขทะเบียนสำหรับรถที่ใช้ในการขนส่งประจำทาง การขนส่งไม่ประจำทาง และการขนส่งโดยรถขนาดเล็กมีขนาดกว้าง ๒๒ เซนติเมตร ยาว ๔๔ เซนติเมตร มีพื้นเป็นวัสดุสะท้อนแสงสีเหลือง รายการบนแผ่นป้ายแบ่งออกเป็นสามบรรทัดบรรทัดแรกเป็นตัวอักษรคำว่า THAILAND และเลขรหัสจังหวัด บรรทัดที่สองเป็นตัวเลขรหัสแสดงประเภทรถกับหมายเลขทะเบียนสำหรับรถระหว่างตัวเลขรหัสแสดงประเภทรถกับหมายเลขทะเบียนมีขีดตามทางยาวคั่นกลาง บรรทัดที่สามเป็นชื่อจังหวัดตัวอักษรชื่อจังหวัดเป็นภาษาไทย และมีเครื่องหมายเป็นตัวอักษร ขส อยู่ภายในวงกลมที่มุมล่างด้านซ้ายของแผ่นป้ายตัวอักษรTHAILAND รหัสจังหวัด ตัวเลขรหัสแสดงประเภทรถ ขีดระหว่างตัวเลขรหัสแสดงประเภทรถกับหมายเลขทะเบียนสำหรับรถหมายเลขทะเบียนสำหรับรถ เครื่องหมายเป็นตัวอักษร ขส อยู่ภายในวงกลม ตัวอักษรชื่อจังหวัดและขอบแผ่นป้ายอัดเป็นรอยดุนนูนสีดำและรายการต่าง ๆ บนแผ่นป้ายมีขนาด ดังนี้(ก)ตัวอักษร THAILAND มีขนาดสูงไม่น้อยกว่า ๒.๔ เซนติเมตร(ข)รหัสจังหวัด มีขนาดสูงไม่น้อยกว่า ๒.๔ เซนติเมตร(ค)รหัสประเภทรถ และหมายเลขทะเบียนสำหรับรถ มีขนาดสูงไม่น้อยกว่า ๑๐ เซนติเมตร กว้างไม่น้อยกว่า๕ เซนติเมตร(ง)ขีดระหว่างตัวเลขรหัสแสดงประเภทรถกับหมายเลขทะเบียนสำหรับรถ มีขนาดกว้างไม่น้อยกว่า๑.๕ เซนติเมตร ยาวไม่น้อยกว่า ๒.๕ เซนติเมตร(จ)ชื่อจังหวัด มีขนาดสูงไม่น้อยกว่า ๒.๕ เซนติเมตร(๒)แผ่นป้ายเลขทะเบียนสำหรับรถที่ใช้ในการขนส่งส่วนบุคคล มีลักษณะและขนาดเป็นไปตาม (๑)แต่มีพื้นเป็นวัสดุสะท้อนแสงสีขาว(๓)เลขรหัสแสดงประเภทรถ หมายเลขทะเบียนสำหรับรถ และเลขรหัสจังหวัดใช้เลขอารบิคโดยหมายเลขทะเบียนสำหรับรถใช้เลข ๔ หลัก ตั้งแต่ลำดับหมายเลข ๐๐๐๑ ถึงหมายเลข ๙๙๙๙แล้วเริ่มต้นโดยใช้เลขรหัสแสดงประเภทรถเดิมลำดับถัดไปเลขรหัสแสดงประเภทรถแบ่งตามประเภทการขนส่งดังนี้(ก) รถโดยสารประจำทาง ใช้หมายเลขตั้งแต่๑๐ ถึง ๑๙(ข) รถขนาดเล็ก ใช้หมายเลขตั้งแต่๒๐ ถึง ๒๙(ค) รถโดยสารไม่ประจำทาง ใช้หมายเลขตั้งแต่๓๐ ถึง ๓๙(ง) รถโดยสารส่วนบุคคล ใช้หมายเลขตั้งแต่๔๐ ถึง ๔๙(จ) รถบรรทุกประจำทาง ใช้หมายเลขตั้งแต่๖๐ ถึง ๖๙(ฉ) รถบรรทุกไม่ประจำทาง ใช้หมายเลขตั้งแต่๗๐ ถึง ๗๙(ช) รถบรรทุกส่วนบุคคล ใช้หมายเลขตั้งแต่ ๕๐ ถึง ๕๙ และ ๘๐ ถึง ๙๙ข้อ๓ การติดแผ่นป้ายเลขทะเบียนสำหรับรถและเครื่องหมายแสดงการเสียภาษีให้เป็นไป ดังนี้(๑)แผ่นป้ายเลขทะเบียนสำหรับรถ ให้ติดตรึงไว้ในที่ที่เห็นได้ง่าย ที่ด้านหน้ารถหนึ่งแผ่นและที่ด้านท้ายรถหนึ่งแผ่น(๒)เครื่องหมายแสดงการเสียภาษี ให้ติดที่ด้านในของกระจกกันลมด้านหน้า โดยหันข้อความด้านหน้าของเครื่องหมายแสดงการเสียภาษีออกด้านนอกรถข้อ๔ บรรดาแผ่นป้ายเลขทะเบียนสำหรับรถตามประกาศกรมการขนส่งทางบกเรื่อง แผ่นป้ายเลขทะเบียนสำหรับรถ ลงวันที่ ๑๔ เมษายน พ.ศ. ๒๕๓๐ และที่แก้ไขเพิ่มเติมที่ยังคงเหลืออยู่ก่อนประกาศนี้ใช้บังคับ ให้ใช้เป็นแผ่นป้ายเลขทะเบียนสำหรับรถต่อไปได้จนกว่าจะหมดลงข้อ๕ บรรดาแผ่นป้ายเลขทะเบียนสำหรับรถที่นายทะเบียนออกให้ก่อนวันที่ประกาศนี้ใช้บังคับให้ใช้ได้ต่อไป เว้นแต่เจ้าของรถมีความประสงค์จะขอเปลี่ยนหรือมาแจ้งดำเนินการทางทะเบียนต่อนายทะเบียนเกี่ยวกับการโอนหรือขอแก้ไขเพิ่มเติมหรือเปลี่ยนแปลงเครื่องอุปกรณ์หรือส่วนควบของรถในสาระสำคัญให้นายทะเบียนเปลี่ยนแผ่นป้ายเลขทะเบียนสำหรับรถให้เป็นไปตามประกาศนี้โดยให้เจ้าของรถเสียค่าธรรมเนียมแผ่นป้ายเลขทะเบียนสำหรับรถตามอัตราที่กฎหมายกำหนดข้อ๖ ประกาศนี้ให้ใช้บังคับตั้งแต่วันที่๑ กุมภาพันธ์ พ.ศ. ๒๕๕๐ประกาศ ณ วันที่ ๑๓กันยายน พ.ศ. ๒๕๔๙ปิยะพันธ์ จัมปาสุตอธิบดีกรมการขนส่งทางบกนันทนา/ผู้จัดทำ๖ ตุลาคม ๒๕๔๙โชติกานต์/ปรับปรุง๒๙ กรกฎาคม ๒๕๕๘[๑] ราชกิจจานุเบกษา เล่ม ๑๒๓/ตอนพิเศษ ๑๐๑ ง/หน้า ๒๘/๒๙ กันยายน ๒๕๔๙